Syv biler impliceret

Ritzau talte i nat med Københavns Politi, som fortalte, at de kort efter midnat fik en anmeldelse om en trafikulykke på Langebro i retning mod København.

Politiets vagtchef oplyste, at seks til syv biler var involveret. Her bekræftede de ligeledes, at en person havde mistet livet. Ingen andre kom til skade i ulykken.

Vagtchefen oplyste videre, at en person var stukket af fra ulykkesstedet. Politiet har efterfølgende anholdt en 25-årig mand, som de formoder er den flygtende mand.